Fobos (tyż: Phobos, gr. Φόβος – "bojōnczka") to wiynkszy a bliższy s dwōch ksiynžycōw Marsa. Je uōn we coukim Ōkuodzie Słōnecznym położony nojbliżyj planety, nauokoło kerej sie zwyrto. Fobos je planetojida przechwycōno bez Marsa. Uodkrycie. Ôdkrywcōm Fobosa je amerikański gwioździorz Asaph Hall. Piyrszy roz ôstou uōn zaobserwowany 18 sierpnia 1877 we ôbserwatorium wojynnyj marynarki USA kole godziny 9:14 UTC. Kapka dni wcześnij (12 siyrpnio) Asaph Hall ôdkrył tyż drugi ksiynžyc Marsa, Deimosa. Ksiynžyc ten ôstoł knipśniynty bez sōndy: Mariner 9 (1971 r.), Viking 1 (1977 r.), Phobos 2 (1988 r.), Mars Global Surveyor (1998 a 2003 r.) Mars Express (uod 2004 r.). Charakterystyka ôrbity. Prōmiyń ôrbity Fobosa je miyńszy ôd prōmiynia ôrbity synchronicznyj, co ôznaczo, aże zwyrto sie uōn gibcij kej Mars zwyrto sie nauobkoło ôsi. Beztōż wschodzi na zachodnij strōnie marsjańskigo niyba, gibko przemieszczo sie po niybie a po ōngyfer 4 godzinach a 15 minutach zachodzi na wschodnij strōnie niyba. Ôbecność Fobosa na niybie trwo 11 godzin a 6 minut. Fobos je fest blisko powiyrzchnie planety (2,76 promienia Marsa). Beztōż niy je uōn widoczny s powiyrzchnie planety s ôbszarōw ô wspōłrzyndnej rubości planetograficznej wyższyj kej 70,4°. Bez bliskość Marsa Fobos ulegnie za jaki czas rozwalyniu. Siiły pływowe powodujōm, aże prōmiyń ôrbity durś sie zmniyjszo. Za 50 000 000 rokōw Fobos bydzie tak blisko Marsa, aże zleci abo zostanie rozerwany a złonaczōm sie s niygo ringi. http://www.polskieradio.pl/nauka/tags/artykul71308.html (we polskij godce)